el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el fr el oc el el fr el oc el el fr el en el el fr el oc el fr el de el el fr el de el el fr el de el el fr el de el el en el en el el fr el en el el de el en el el fr el en el el de el el el el el en el el fr el el el el el el el el fr it el fr el el fr el el en el el en el el fr el el fr el fr el en en el el el el el el el el el el el el el el el el el el el el el
Ξεκίνησε τις σπουδές του στην Δραματική Σχολή του Εθνικού Θεάτρου το 2000 και αποφοίτησε τέσσερα χρόνια μετά. Το 2004, έκανε την πρώτη του εμφάνιση στον κινηματογράφο, έχοντας έναν από τους πρωταγωνιστικούς ρόλους στη δραματική ταινία Hardcore που σημείωσε μεγάλη εισπρακτική επιτυχία. Ακολούθησαν δύο ακόμη κινηματογραφικές συμμετοχές το 2005 στις ταινίες Η εύκολη Λία και Λούφα και παραλλαγή: Σειρήνες στο Αιγαίο και πάλι με πρωταγωνιστικό ρόλο. Την ίδια χρονιά έκανε και το τηλεοπτικό του ντεμπούτο στις δραματική σειρά της Μιρέλλας Παπαοικονόμου Μωβ-Ροζ. Ακόμη το 2006 έπαιξε στην κωμική σειρά 30 Μέρες Αγωνίας.
Τη σεζόν 2006-2007 επιλέχθηκε για τον ρόλο του Άγγελου Παπαγιάννη στον πρώτο κύκλο της καθημερινής δραματικής σειράς Αν μ' αγαπάς όπου έπαιξε μαζί με την Κατερίνα Παπουτσάκη, τον Γιώργο Βογιατζή και την Βάνα Μπάρμπα. Έγινε αρκετά γνωστός στο ευρύ κοινό με τον διπλό ρόλο στην καθημερινή σειρά Μια στιγμή δυο ζωές του Mega Channel όπου πρωταγωνίστησε για δύο σεζόν . Ακολούθησε η συμμετοχή του στον δεύτερο και τρίτο κύκλο της κωμικής σειράς Η Πολυκατοικία.[1]
Στον κινηματογράφο έλαβε μέρος και σε άλλες παραγωγές όπως Η Κληρονόμος το 2009, Λούφα και παραλλαγή: Σειρήνες στη στεριά το 2011, Ένας χορός ακόμη το 2012, Με χωρίς γυναίκες το 2014, Ειμαρμένη το 2015 και With a Kiss I Die το 2018.
Τη σεζόν 2018-2019 πρωταγωνίστησε μαζί με την Δήμητρα Ματσούκα, τον Μάριο Αθανασίου και την Μυριέλλα Κουρεντή στην κωμική σειρά του Γιώργου Φειδά Ελεύθερη σχέση.[2] Από το 2019 ήταν στο πρωταγωνιστικό καστ της ιστορικής σειράς Κόκκινο Ποτάμι σε σκηνοθεσία Μανούσου Μανουσάκη.[3]
Το 2020 πρωταγωνίστησε στη σειρά Αγγελική.Το 2021 & 2022 έκανε εμφάνιση σε μερικά από τα επεισόδια της σειράς Τα Καλύτερα μας χρόνια.
Από το 2005 μέχρι το 2020 ήταν σε σχέση με τη τραγουδίστρια-συγγραφέα Βανέσα Αδαμοπούλου, με την οποία γνωρίστηκε στα γυρίσματα της ταινίας Λούφα και παραλλαγή: Σειρήνες στο Αιγαίο. Απέκτησαν έναν γιο, τον Ιάσoνα (γενν. 2015). [4]
Το 2022 έγινε γνωστή η σχέση του με την ηθοποιό Αναστασία Παντούση, με την οποία γνωρίστηκαν στα γυρίσματα της σειράς Το Κόκκινο Ποτάμι.
Μια στιγμή δυο ζωές
Πέτρος Ιωάννου / Ορέστης Αντωνίου
Ουκ αν λάβεις παρά του μη έχοντος
Επεισόδιο: "Ο τελευταίος πειρασμός"
Τα Καλύτερά μας Χρόνια
Λούφα και παραλλαγή: Σειρήνες στο Αιγαίο
Λούφα και παραλλαγή: Σειρήνες στη στεριά
With a Kiss I Die
Έχει συμμετάσχει σε πλήθος θεατρικών παραστάσεων. Ένα δείγμα της δουλείας του είναι οι παραστάσεις Κάποτε στο Βόσπορο (2020), Ο Ηλίθιος (2018), Πουλιά στον αέρα! (2018), Καινούργιο Κόκκινο (2017), Κοριολάνος (2017), Το καμ μπάκ (2017), Ταξίδι στο Σταυρό του Νότου (2017), Αστροφεγγιά (2016) και οι Νεφέλες (Εθνικό Θέατρο,2012). Ωστόσο έχει λάβει μέρος και σε παραστάσεις που παρουσιάστηκαν στο Αρχαίο Θέατρο της Επιδαύρου, με τους Αχαρνής (2018) και τον Προμηθέας Δεσμώτης (2021)[5].
↑ «Ο Γιάννης Παπαζήσης έρχεται στην «Πολυκατοικία»». in.gr. 2009-11-12. http://www.in.gr/2009/11/12/entertainment/tv/o-giannis-papazisis-erxetai-stin-polykatoikia/. Ανακτήθηκε στις 2009-11-12.
↑ «Η τηλεοπτική επιστροφή του Ιωάννη Παπαζήση». gossip-tv.gr. 2018-07-23. http://www.gossip-tv.gr/media-tv/story/547491/h-tileoptiki-epistrofi-toy-ioanni-papazisi. Ανακτήθηκε στις 2018-07-23.
↑ «Το Κόκκινο Ποτάμι: Πανταζάρας, Παπαζήσης και Παντούση ενθουσίασαν με το καλημέρα». ethnos.gr. 2019-10-7. http://www.ethnos.gr/lifestyle/tileorasi/65233_kokkino-potami-pantazaras-papazisis-kai-pantoysi-enthoysiasan-me-kalimera. Ανακτήθηκε στις 2019-10-7.
↑ «Ιωάννης Παπαζήσης: Η ερωτική εξομολόγηση στη Βανέσα Αδαμοπούλου». peoplegreece.com. 2018-01-7. Αρχειοθετήθηκε από το πρωτότυπο στις 2019-10-07. https://web.archive.org/web/20191007095304/https://www.peoplegreece.com/celebrity/ioannis-papazisis-erotiki-exomologisi-sti-vanesa-adamopoulou/. Ανακτήθηκε στις 2018-01-7.